'Ubulale' intombi eyisola ngokumthelela ngesifo socansi | News24Owa-Alero – Owesilisa wase-Owa-Alero, eNigeria, usolwa ngokubulalela intombi yakhe egumbini lasehhotela eyisola ngokumsulela ngesifo socansi, isipatsholo (gonorrhoea).Ngokusho kombiko wePunch, u-Ekanem Ikot, 31, ube esedla phansi ngemuva kwalesi sigameko sangoMsombuluko.Isidumbu sika-Edith Owei, 27, sitholakale sidindilize phansi.OLUNYE UDABA: Ubulale intombi ememeze igama le- 'ex' benza ucansiAbazithamundayo bathi lezi zithandani bese kuzophela izinyanga eziyisithupha zithandana.Imibiko engaqinisekiswanga ithi u-Ikot ubulale intombi yakhe ngemuva kokubona izimpawu zalesi sifo ngemuva kokwenza ucansi nayo.Amaphoyisa athi abengakatshelwa ngalesi sigameko ngakho ngeke akwazi ukuphawula.
